
1. ASJAOLUD JA MENETLUSE KÄIK

Narva linna Rahvasaadikute Nõukogu Täitevkomitee 05.09.1990.a määrusega nr 410/17 eraldati pr Julia Andrejeva’le Narva linnas individuaalmaja ehitamiseks krunt aadressil Vikerkaare tn 14 lisakohustustega: esitada Narva linna Täitevkomiteele 6 kuu jooksul elumaja projekteerimisdokumendid, saada elumaja ehitamiseks ehitusluba, sõlmida ehituse ja arhitektuuriosakonnaga ehituse tehnilise järelevalve leping ja registreerida majavaldus Kohtla-Järve Tehnilise Inventariseerimise Büroos. Viie aasta möödumisel maja ehitusloa saamise hetkest oli kohustus esitada maja ekspluatatsiooni võtmiseks riiklikule komisjonile.

Ehitisregistri 03.08.2009.a andmetel ei ole aadressil Vikerkaare tn 14 rajatisi ega ehitisi registreeritud.

24.07.2009 aastal Elanikkonna Registreerimise Büroost saadud andmetel muudeti 28.09.1992 pr Julia Andrejeva elukoha aadressandmeid, seega ta asus elama Venemaale.

Maksu- ja Tolliameti andmetel on proua Julia Andrejeva maamaksuvõlglane.

2. ÕIGUSLIKUD ALUSED
Haldusmenetluse seaduse § 66 lõike 2 punkti 2 kohaselt võib haldusakti, mis andmise ajal oli õiguspärane, tunnistada isiku kahjuks edasiulatuvalt kehtetuks, kui haldusorganil oleks olnud õigus jätta haldusakt hiljem muutunud faktiliste asjaolude tõttu või hiljem muudetud  õigusnormi alusel välja andmata ja avalik huvi haldusakti  kehtetuks tunnistamiseks kaalub üles isiku usalduse, et haldusakt jääb kehtima.

Haldusmenetluse seaduse § 66 lõike 2 punkti 3 kohaselt võib haldusakti, mis andmise ajal oli õiguspärane, tunnistada isiku kahjuks edasiulatuvalt kehtetuks, kui haldusaktiga on seotud lisakohustus ja isik ei ole seda täitnud.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

Sisuliselt on Narva linna Rahvasaadikute Nõukogu Täitevkomitee  05.09.1990.a määrus nr 410/17 korraldus, kuna on väljaantud haldusorgani poolt kindlaksmääratud üksikjuhtumi reguleerimiseks.

3. OTSUS

Tulenevalt eeltoodust tunnistada Narva linna Rahvasaadikute Nõukogu Täitevkomitee 05.09.1990.a määrus nr 410/17 kehtetuks.

4. RAKENDUSSÄTTED
4.1 Korraldus jõustub seadusega sätestatud korras.
4.2 Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

